GOLD มั่นใจกำไรปีนี้นิวไฮ คาดได้เงินเพิ่มทุนสิ้นปีดันรายได้ 2 หมื่นลบ.ปี 63
GOLD มั่นใจกำไรปีนี้นิวไฮ คาดได้เงินเพิ่มทุนสิ้นปีดันรายได้ 2 หมื่นลบ.ปี 63
9 พ.ย. 2558

บริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD เปิดเผยว่า บริษัทมั่นใจกำไรปีนี้จะทำระดับสูงสุด หลังจากช่วง 9 เดือนแรกของปีนี้ทำกำไรได้แล้ว 371 ล้านบาทสูงกว่าทั้งปี 57 และมียอดขายรอโอน (backlog) แล้ว 2.8 พันล้านบาท ซึ่งเป็นยอดที่จะรับรู้ภายในปีนี้ราว 2.3 พันล้านบาท
ขณะที่คาดว่าจะได้รับเงินจากการเพิ่มทุนเพื่อเสนอขายให้กับนักลงทนเฉพาะเจาะจง(PP)ราว 5 พันล้านบาทภายในสิ้นปีนี้ เพื่อนำมาเสริมศักยภาพทางธุรกิจ โดยบริษัทตั้งเป้ารายได้พุ่งแตะ 2 หมื่นล้านบาทภายในปี 63 จากปีนี้ทำได้ราว 8 พันล้านบาท
อนึ่ง เช้านี้ GOLD แจ้งว่าที่ประชุมคณะกรรมการบริษัทอนุมัติการจัดสรรหุ้นสามัญเพิ่มทุน 685,700,997 หุ้น มูลค่าหุ้นที่ตราไว้หุ้นละ 4.75 บาท ให้แก่บริษัท เฟรเซอร์ส พร็อพเพอร์ตี้ โฮลดิ้งส์ (ประเทศไทย) จำกัด (FPHT) ที่ราคาหุ้นละ 7.25 บาท รวมมูลค่าเท่ากับ 4,971.33 ล้านบาท